

 REPUBLIKA HRVATSKA

 PRIMORSKO-GORANSKA ŽUPANIJA

 OPĆINA LOVRAN

 Upravni odjel za društvene djelatnosti,

financije i proračun

 Odsjek za društvene djelatnosti

KLASA:402-08/21-01/86

URBROJ: 2156/02-04-03-01-21-3

Lovran, 20.07.2021.

**Sufinanciranje nabavke drugih obrazovnih materijala za učenike osnovne škole**

**Viktora Cara Emina u Lovranu**

Općinski načelnik Općine Lovran donio je Odluku o sufinanciranju nabavke drugih obrazovnih materijala za učenike polaznike Osnovne škole Viktor Car Emin Lovran za školsku godinu 2021./2022.

Za učenike polaznike Osnovne škole Viktor Car Emin Lovran osigurana su sredstva u Proračunu za 2021. godinu za nabavku drugih obrazovnih materijala, tako što će **učenici nižih razreda (I. – IV.) dobiti novčanu pomoć u visini od 300,00 kn, a viših razreda (V. – VIII.) po 500,00 kn, a po pojedinačnom zahtjevu, koji podnosi roditelj/staratelj/udomitelj.**

**Zahtjevi se predaju u vremenu od 01. kolovoza do 20. rujna 2021. godine putem e-maila:** **pisarnica@opcinalovran.hr****, putem pošte ili neposredno u pisarnici.**

Pravo na ovaj oblik pomoći imaju učenici polaznici Osnovne škole Viktor Car Emin Lovran sa **prebivalištem** na području Općine Lovran.

**Obrasci zahtjeva** bit će dostupni na mrežnim stranicama Općine Lovran, kao i u pisarnici Općine Lovran.

Roditelji se tako trebaju pobrinuti za narudžbu radnih materijala, a novčana pomoć bit će isplaćena na tekuće račune nakon obrade podnesenih zahtjeva.

 UPRAVNI ODJEL ZA DRUŠTVENE DJELATNOSTI,

 FINANCIJE I PRORAČUN